བོད་ཀྱི་ཁྱིམ་སྲོལ་བསླབ་བྱ་ནི་མི་རིགས་ཀྱི་གཏམ་དཔེ་དང་མགུར་གླུ།སྙན་ཚིགགཏམ་རྒྱུད།ཟློས་གར་སོགས་ཀྱི་རྣམ་པའི་ཐོག་ནས་མངོན་ཡོད་ལ།གཏམ་རྒྱུད་དང་ལེགས་བཤད་དེ་དག་ནི་མང་ཆེ་བ་བོད་ཀྱི་སྲོལ་རྒྱུན་རིག་གནས་དང་བོད་བརྒྱུད་ནང་བསྟན་གྱི་བསམ་བློའི་དགོངས་དོན་དང་གཅིག་ཏུ་འབྲེལ་ཡོད།དེ་ལས་དཔེ་མཚོན་གྱི་ལེགས་བཤད་དང་སྐྱེས་བུ་དམ་པའི་གསུང་སྒྲོས།ལྷག་པར་མཁས་པ་ཆེན་པོའི་རྣམ་ཐར་སོགས་ལས་མངོན་པའི་བསླབ་བྱ་ཡིས་མི་རྣམས་ལ་བློ་སྦྱོང་བསྟེན་ཐབས་དང་བརྩོན་འགྲུས་བསྟེན་ཐབས།མི་དམངས་ལ་ཞབས་ཞུ་སྒྲུབ་ཚུལ།སེམས་ཅན་གྱི་དོན་ལ་འབབ་ཚུལ།གྲོགས་སྒྲིག་ཚུལ་དང་བདེན་ལུགས་སྐྱོང་སྟངས་སོགས་གདམས་ཡོད་ལ།མི་རྣམས་ལ་སྒྱུ་རྩལ་གྱི་རོ་བྲོ་ཕུན་སུམ་ཚོགས་པ་ཞིག་སྟེར་བར་མ་ཟད་བསམ་པའི་ཐོག་ནས་སྐུལ་ལྕག་སློབ་གསོ་ཐེབས་ཏེ་བྱ་བ་དང་སྤྱོད་པ་མཛེས་པར་བྱས།ལྷག་པར་མི་རིགས་རང་གི་སྲོལ་རྒྱུན་རིག་གནས་དང་ཆོས་ལུགས་དད་མོས་ལ་སྐུལ་འདེད་དྲིལ་སྒྲོག་གི་ནུས་པ་ཐོན་ཡོད།